Meilland Haus Garden Cottage | LekkeSlaap
Kry 30% af vir verblyf wat 5 nagte of langer is. Geldig vir verblyf vanaf 25 Feb 2022 tot 30 Apr 2023 gemaak.
Vanaf R1 800 R1 260 per nag, vir 2 mense
Meilland Haus Garden Cottage is 'n sjarmante selfsorg-kothuis in Prins Albert. Hierdie dorp skuil aan die voet van die Karoo se Swartberg en bied verskeie aktiwiteite, soos olyf- en kaasproe, sterrekyk, voetslaanpaaie, bergfietsroetes, 4x4-roetes, joga-klasse, historiese gebiede en kookklasse by die plaaslike kooksool aan.
Dié kothuis bied slaapplek aan 2 gaste. Die slaapkamer het 'n ekstra lang koninggrootte-bed en 'n en suite-badkamer met 'n stort, toilet en wasbak.
Daar is 'n kombuis wat volledig met 'n yskas-vrieskas, stoof, oond, mikrogolfoond, Nespresso-masjien, eetgerei en breekware toegerus is. Ander geriewe sluit 'n TV met DStv, Netflix, Showmax, gratis WiFi, lugversorging, 'n binnenshuise-kaggel, onderdakstoep met 'n buitebraai en veilige parkeerplek in.
Die kothuis word met gehalte-linne, handdoeke, tee, koffie, melk, suiker en vuurhout voorsien. Ontbytmandjies, braaipakke en piekniekmandjies is op versoek beskikbaar.
Verder kan gaste die weeklikse plaasmarkie op Saterdag-oggende, optredes by The Showroom of begeleide staptoere bywoon, sowel as die Fransie Pienaar-museum besoek. Daar is talle antiekwinkels, kunsgalerye en gesogte restaurante in Prins Albert. Gewilde uitstappies sluit die Weltevrede Vye-plaas, die Swartberg-pas, Gamkaskloof (ook bekend as Die Hel) en Meiringspoort in. Gaste kan ook die uitsigrit van Groenfontein na Calitzdorp neem, Merweville en nabygeleë natuurreservate besoek en die beeldskone sonopkoms en -ondergang beleef.